事件相關電位可以用腦電圖嘅方法量度。用腦電圖度erp嘅做法係，個研究者會黐一啲電極喺個受試者嘅頭皮表面，並且用呢啲電極量度個受試者嘅頭殼嗰度因為神經細胞活動引起嘅電壓改變。喺實際應用上，要睇到erp，個研究員通常都要將個刺激施加好多次，例如係50次，再將喺每次入面所得嘅總腦電數據加埋一齊，計個平均，噉先可以篩走一啲隨機性嘅雜音。